Fadei Nagacevschi
Fadei Nagacevschi (sündinud 30. detsembril 1982 Chișinăus) on Moldova jurist ja poliitik. Fadei Nagacevschi sai Moldova Riiklikus Ülikoolis 2007. aastal bakalaureusekraadi õigusteaduse alal ja 2008. aastal magistrikraadi õigusteaduse alal. 2007. aasta veebruarist kuni 2008. aasta detsembrini töötas ta eksperdina MTÜ-s Apel. 2008. aasta detsembrist kuni 2019. aasta juunini tegutses ta advokaadina. 2019. aasta juunist kuni novembrini oli ta Moldova parlamendi esimehe nõunik. Fadei Nagacevschi oli alates 14. novembrist 2019 kuni 5. augustini 2021 Moldova justiitsminister.